Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul.
Paragraph Index: 1219

2. Kommunikációs vezérlő vagy útválasztó (router) [beleértve a „LAN-hidakat” (bridge) is]. Központi egységből (processzorból), belső tárolóból és többféle be- és kimeneti csatlakozóból áll. Automatikus adatfeldolgozó rendszer hálózatban ezek a berendezések két automatikus adatfeldolgozó gép vagy ilyen gépek csoportjai között, illetve a helyi hálózatokban (LAN) a hálózati berendezések között helyezkednek el. Irányítják az adatforgalmat, ami a LAN rendszerek szerkezetének jellegzetessége, valamint lehetővé teszik az adatok és információk átalakítását, cseréjét vagy átadását két eltérő rendszerprotokollt használó automatikus adatfeldolgozó gép vagy ilyen gépek csoportjai között. Ezek a berendezések ismerik a hálózat szerkezetét és képesek azonosítani a címzettet és az adattovábbításhoz szükséges kapcsolódási pontokat. A berendezésen található kommunikációs csatlakozók automatikus adatfeldolgozó gépek, más kommunikációs vezérlők [útválasztók (router) vagy hidak (bridge)], illetve egyéb hálózati berendezések csatlakoztatására szolgálnak. A kommunikációs vezérlők alkotta rendszer képezi a hálózat vázát, amelyhez a többi hálózat és adatfeldolgozó eszköz kapcsolódik.

Source: https://magyarkozlony.hu/hivatalos-lapok/f8eddb6876e5803b7cca7f151b46d5db8d88c396/dokumentumok/258f86271b0620243d7218b81c6d7071b6342a0c/letoltes